b'\n_START_ARTICLE_\nAlbin Sedej\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo in gimnazijo je obiskoval v rojstnem kraju, kjer je leta 1926 tudi maturiral. V letih 1927\xe2\x88\x921931 je \xc5\xa1tudiral veterinarstvo na Univerzi v Bologni in tu 1931 tudi diplomiral. Spomladi 1932 je skrivaj od\xc5\xa1el v Kraljevino Jugoslavijo in se kot veterinar zaposlil v \xc5\xa0entjurju. Leta 1934 je odslu\xc5\xbeil voja\xc5\xa1\xc4\x8dino in se 1935 zaposlil v Srbiji (Vladimirovci, Priboj, U\xc5\xbeice), od 1938 pa je slu\xc5\xbeboval v \xc4\x8crnomlju, kjer so ga fa\xc5\xa1isti 1941 aretirali in odpeljali v tr\xc5\xbea\xc5\xa1ke zapore. Po kapitulaciji Italije se je pridru\xc5\xbeil partizanom in bil v za\xc4\x8detku leta 1944 v_NEWLINE_Ravnah pri \xc5\xa0o\xc5\xa1tanju te\xc5\xbeko ranjen. Konec aprila 1944 je postal v \xc4\x8crnomlju veterinarski referent OO OF za Belo krajino, ter upravnik veterinarske bolni\xc5\xa1nice. Po osvoboditvi je postal okro\xc5\xbeni veterinar ljubljanskega okro\xc5\xbeja. Leta 1947 je postal direktor Veterinarskega znanstvenega zavoda Ljudske republike Slovenije in 1949 na\xc4\x8delnik veterinarskega oddelka Ministrstva za kmetijstvo, potem in\xc5\xa1pektor pri Sekretariatu Izvr\xc5\xa1nega sveta za kmetijstvo Ljudske republike Slovenije, 1959 pa izredni profesor za upravno veterino na veterinarskem oddelku Fakultete za agronomijo, gozdarstvo in veterinarstvo v Ljubljani. Objavil je ve\xc4\x8d strokovnih \xc4\x8dlankov.'